बिहार का आतंक कनेक्शन टूटने का नाम ही नहीं ले रहा है, हर एक सप्ताह आतंकवादियो के बिहार कनेक्शन की एक नयी घटना सामने आ रही है। कुछ दिन पहले ही दिल्ली एयरपोर्ट पर बिहार के सीतामढ़ी के बाजपट्टी थानाक्षेत्र के अंतर्गत मुरौल गांव की रहने वाली इस्लामिक स्टेट की एजेंट यास्मीन मोहम्मद जाहिद को गिरफ्तार किया गया है। उसके खिलाफ केरल एसआइटी का लुक आउट नोटिस होने के कारण इमीग्रेशन अधिकारीयों ने उसे पकड़ कर केरल पुलिस को सूचित कर दिया। आशंका है कि युवती अब्दुल राशिद के इशारे पर इस्लामिक स्टेट एजेंट के रूप में काम कर रही थी, ये वही राशिद है जिस पर केरल के 21युवकों को इस्लामिक स्टेट में भर्ती करवाने का आरोप है।